หลังจากญาติโยมนำระฆังไปถวายพร้อมกับกล่าวคำถวายและคำอธิษฐานด้วยตัวเองแล้ว ก็นำไปแขวนในที่ที่ทางวัดเตรียมไว้และต้องตีระฆัง 8 ครั้ง เพื่อจะได้มีชื่อเสียงดังไปทั้ง 8 ทิศตามคำอธิษฐาน ส่วนเรื่องการติดดาวประดับนั้น หากใครจะมาถวาย ต้องนัดวันมาล่วงหน้าก่อน ทั้งนี้ทางวัดได้จัดเตรียมสถานที่และนั่งร้าน เพื่อให้ผู้นำมาถวายปีนขึ้นไปติดเอง แต่ถ้าเป็นผู้หญิงก็จะมีช่างคอยติดให้ ส่วนผู้ถวายก็ถือสายสิญจน์หลวงพ่อเสน่ห์ กล่าวถึง เหตุผลที่ดารา นักร้อง และนักแสดงนำระฆังมาถวายวัดเป็นจำนวนมากนั้น เป็นไปตามคติความเชื่อที่ว่า จะได้มีชื่อเสียงโด่งดังเช่นระฆังที่พระตีทุกวัน ส่วนเรื่องการถวายดาวประดับ และหลอดไฟติดบนเพดานวัดนั้น ก็เป็นไปตามคติความเชื่อที่ว่า เมื่อมีชื่อเสียงโด่งดังแล้ว จะเป็นดาวจรัสแสงบนท้องฟ้าไปตลอดกาล หรือที่เรียกว่า เป็นดาวค้างฟ้า ส่วนเหตุที่เลือกมาถวายที่วัดแห่งนี้ น่าจะมาจากนามอันเป็นมงคลของวัดที่ว่า วัดนิยมยาตรา"การนำระฆังมาถวายวัดให้พระตี เพื่อจะได้มีชื่อเสียงโด่งดังระฆังนั้น ผู้ถวายจะต้องอยู่ในศีลในธรรม ประกอบสัมมาอาชีพด้วยความซื่อสัตย์สุจริต เมื่อทำเช่นนี้ก็จะสมความปรารถนา แต่ถ้าทำในสิ่งตรงกันข้าม ต่อให้ถวายระฆังร้อยใบพันใบ เกณฑ์พระมาตีทั้งวัดตีเท่าไรก็มิอาจทำให้ผู้นั้นมีชื่อเสียงโด่งดังได้" หลวงพ่อเสน่ห์กล่าวทิ้งท้าย
การนําระฆังมาถวายวัดให้พระตีเพื่อจะได้มีชื่อเสียงโด่งดังไปทั้ง 8 ทิศตามคําอธิษฐานของใคร 
วัดนิยมยาตรา